Tirsdag morgen fandt dyrepasserne ud af, at den ene af de tre isbjørneunger ikke klarede sine første dage i livet. Da dyrepasserne mødte ind tirsdag morgen kunne de se, at den tredje ikke var i live. De første dage er nemlig nervepirrende og vigtige for, om de overlever. I dag kom så den nedslående nyhed, at den ene af tre er døde. - Det er meget usædvanligt, at alle unger overlever, når der er tre i et kuld, så vi var forberedt på det kunne ske, siger dyrepasser Katrine Cristensen. Men dyrepasserne fortæller, at der nu er bedre chancer for, at de to unger, der er tilbage overlever. - Nu er de første mest kritiske døgn overstået, så vi har stadig håb om, at to unger kan overleve, Katrine Cristensen. Sidst Aalborg Zoos isbjørnehun Malik fødte unger i 2011 fik hun også tre, dengang overlevede den ene.

Opsummering:
En af de tre isbjørneunger, der lørdag blev født i Aalborg Zoo, blev fundet død tirsdag morgen.